Gisteroggend was die nuusopskrif op een van die nuuswebwerwe: “Drie pa’s oor die afgelope naweek in aanvalle vermoor.” Hierdie opskrif ontlok onmiddellik een van twee emosies: Een, vrees. Ons vrees vir ons eie en ook ons geliefdes se veiligheid. Of twee, geloof. Alhoewel ons die realiteit van die gebeure besef, kies ons om te onthou dat ons in ’n gebroke wêreld leef, maar dat God in beheer bly. Hier is ’n getuienis van hoe ’n egpaar vrede te midde van ’n storm beleef het:
Hierdie storie het my geruk. Twee onskuldige bejaardes in die veiligheid van hul huis oorval. Wat my egter geïnspireer het, is Lourie se woorde in ’n kort video wat enkele dae ná die aanval in die hospitaal opgeneem is. Hy sê: “Ek het gevra, ‘Hoekom Here? Hoekom het dit gebeur?’ Die Here het vir my gewys dat die aanvaller op die verkeerde tyd op die verkeerde plek was, maar dat God ook dáár was. . . Kom ons kies om vir God dankie te sê en nie toe te laat dat die vyand haat en bitterheid in ons harte plaas nie. . .” Reeds in die hospitaal, het hierdie egpaar gekies om te vergewe en vry te spreek. (sien onderaan)
As ons nie ‘n lewende verhouding met hom het nie sal ons baie slegter van sulke terug slae herstel.Loof die Heer hy is goed prys sy heilige naam.Amen